b'\n_START_ARTICLE_\nSoi\n_START_PARAGRAPH_\nSoi (thai: \xe0\xb8\x8b\xe0\xb8\xad\xe0\xb8\xa2) er betegnelsen p\xc3\xa5 en sidegate i thailandske byer. Hovedgatene kalles Thanon (thai: \xe0\xb8\x96\xe0\xb8\x99\xe0\xb8\x99)og har navn, og langs begge sider av hovedgaten vil der v\xc3\xa6re soier som er nummererte._NEWLINE_Mange soier har egne navn, men disse brukes sjelden ettersom det er lettere \xc3\xa5 navigere ut ifra nummer enn fra navn: Oddetalls-soier ligger p\xc3\xa5 venstre side av veien, og partalls-soier p\xc3\xa5 h\xc3\xb8yre side av veien i stigende rekkef\xc3\xb8lge. Hvis man vet tallet p\xc3\xa5 soien man skal til,e r det bare \xc3\xa5 f\xc3\xb8lge nummerne, og dersom nummerne er h\xc3\xb8yere enn den soien man skal til, vet man at man har g\xc3\xa5tt for langt. Soier som er n\xc3\xa6r hverandre nummerisk, kan ligge veldig langt fra hverandre fysisk. Langs Sukhumvit-veien i Bangkok er det f.eks. langt flere oddetalls-soier enn partalls-soier, noe som gj\xc3\xb8r at Soi Sukhumvit 53 ligger rett overfor Soi Sukhumvit 36._NEWLINE_Ordet \xc2\xabsidegate\xc2\xbb er en d\xc3\xa5rlig oversettelse av ordet soi, fordi det gir inntrykk av at det er snakk om en veldig liten gate. I mange tilfeller kan dette stemme, mens i andre kan en soi v\xc3\xa6re en sv\xc3\xa6rt bred vei, med mer enn \xc3\xa9t felt i hver kj\xc3\xb8reretning, og egne soier.'